22/11/2010 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva do Plan parcial de ordenación do solo urbanizable non programado número 8 (SUNP-8). Sarela

O Pleno da Corporación, na sesión que tivo lugar o día 24 de xuño de 2010 adoptou o seguinte acordo: Primiero. Aprobar definitivamente o Plan parcial de ordenación do SUNP-8 (Sarela), formulado de oficio polo Concello, coas seguintes modificacións, respecto do aprobado con data 19 de setembro de 2009: ● Reaxústase o ámbito da actuación no bordo leste, na forma indicada no informe asinado pola arquitecta de Planeamento. ● Nas normas de urbanización (artigo 30), engadiranse as instrucións de Augas de Galicia sobre o tratamento das augas pluviais e farase referencia ás indicacións sinaladas nos informes das empresas subministradoras (en especial Aquagest e R). ● Na relación de parcelas e propietarios afectados incorporaranse os cambios que se describen no acordo adoptado pola Xunta de Goberno Local con data 5 de marzo de 2007. Segundo. Requirir do equipo redactor a presentación dun DOCUMENTO, elaborado sobre base cartográfica municipal, que integre as modificacións sinaladas. O acordo notificarase persoalmente a todos os interesados. Unha vez que se presente o documento refundido, darase conta ó Pleno municipal, procedendo logo a publicación do acordo no Diario Oficial de Galicia e no Boletín Oficial da Provincia, no que se inserirá así mesmo a normativa urbanística aprobada. Así mesmo, remitirase á Consellería de Medio Ambiente, Territorio e Infraestruturas comunicación do acordo de aprobación definitiva, xunto con dous exemplares dilixenciados do proxecto definitivamente aprobado. Con data 28 de outubro de 2010, o Pleno da Corporación toma coñecemento de que o documento refundido do Plan parcial do SUNP-8 presentado o 6 de agosto cumpre as codicions sinaladas no acordo de aprobración definitiva. O acto de aprobación definitiva da citado Plan parcial foi omunicado á Consellería de Medido Ambiente, Territorio e Infraestruturas con data 8 de novembro de 2010, en cumprimento do disposto polo artigo 92.3 da Lei 9/2002, de 30 de decembro, de ordenación urbanística e protección do medio rural de Galicia (LOUG). Contra o acordo transcrito de aprobación definitiva, poderase interpoñer directamente recurso contencioso administrativo ante o Tribunal Superior de Xustiza de Galicia no prazo de dous meses, contado a partir do día seguinte ó da publicación deste anuncio. De acordo co sinalado no artigo 92.2 da LOUG, publícase deseguido o texto íntegro da normativa urbanística de aplicación. Santiago de Compostela, 9 de novembro de 2010. O alcalde Asdo.: Xosé A. Sánchez Bugallo 1. NORMAS XERAIS Art.1.–Natureza, ámbito e vixencia.1. O presente Plan Parcial de Ordenación desenvolve o solo urbanizable non programado definido polo planeamento xeral no ámbito da área SUNP-8 do Sarela.2. O Plan Parcial de Ordenación non entrará en vigor ata que non estean publicados no Diario Oficial de Galicia (DOGA) os textos íntegros do acordo de Aprobación Definitiva, e no Boletín Oficial da Provincia o documento que conteña a Normativa Urbanística e as Ordenanzas; así mesmo, deberase cumprir o establecido no punto 92.3 da LOUG, e haberá de ter transcorrido o prazo previsto no artigo 65.2 en relación ó artigo 70.2 da Lei 7/85 de 2 de abril, das Cortes Xerais e o artigo 217 da Lei 5/97 de 22 de xullo da Administración Local de Galicia. A súa vixencia será indefinida.3. As presentes ordenanzas serán de aplicación obrigatoria para a redacción dos estudios de detalle, proxectos de urbanización, de edificación, de reparcelación e parcelación, tanto de carácter privado coma público que se pretendan realizar dentro do ámbito do Plan Parcial de Ordenación. Art.2.–Relación co Plan Xeral de Ordenación Urbana de Santiago de Compostela. En todos os puntos non desenvolvidos no presente Plan Parcial de Ordenación, estarase ó disposto no Plan Xeral de Ordenación Urbana de Santiago de Compostela en vigor. Art.3.–Alcance normativo dos documentos.1. O alcance normativo do plan deriva do contido normativo dos documentos que o integran: ordenanzas reguladoras, plan de etapas e planos de ordenación, os cales terán carácter obrigatorio.2. A cartografía a escala 1/1000 que constitúe a base gráfica sobre a cal se debuxou a planimetría, terá carácter de cartografía municipal oficial, e o seu uso será obrigatorio para reflexar o emprazamento e as determinacións de calquera actuación de planeamento ou petición de licencia urbanística. O concello poderá crear a correspondente ordenanza para a expedición de copias reproducibles da cartografía oficial. Art.4.–Modificacións.1. A modificación de calquera dos elementos do Plan rexirase polo previsto no artigo 94 e seguintes da LOUG e os concordantes do Regulamento de Planeamento en vigor.2. Calquera modificación deberá fundamentarse en razóns de interese público, debidamente xustificadas, encamiñadas á mellora substancial da ordenación urbanística existente. As modificacións non poderán implicar un incremento da superficie edificable total, nin a alteración dos usos globais, conforme ó disposto no artigo 62 da LOUG. Art.5.–Desenvolvemento obrigatorio. Para a execución do Plan Parcial de Ordenación redactarase obrigatoriamente o proxecto de urbanización correspondente. Art.6.–Execución. A execución do Plan Parcial de Ordenación realizarase por polígonos completos (art.123.2 da LOUG). A poligonación proposta no presente documento poderá ser modificada seguindo o procedemento e cumprindo as condicións establecidas na LOUG, atendéndose en especial a que non se introduzan diferencias de aproveitamento superior ó 15% con relación ó aproveitamento tipo da área de reparto correspondente (art.123.3 da LOUG). A execución do sector farase por quinteiros completos. Estes quedan determinados nos planos de ordenación como M1, M2, M3, M4, M5, M6, e M7. Cada quinteiro identificado con esta nomenclatura executarase á vez, e responderá a un proxecto arquitectónico único, independentemente de que as vivendas formen unha ou máis ringleiras. Art.7.–Sistema de actuación. Fíxase coma sistema de actuación para o polígono do Plan Parcial de Ordenación, o de cooperación. Este sistema poderá ser substituído por outro dos contemplados na LOUG, mediante a tramitación e cos supostos contemplados na mesma, nos seus artigos 126, 127 e 128. Calquera cambio do sistema de actuación deberá de acompañarse do análise da súa repercusión no estudio económico financeiro. Art.8.–Parcelación. Nas parcelacións procurarase que a división das fincas se axuste ás regras de xeometría, orden e uniformidade para a súa edificación conforme o plan, xustificándose debidamente as excepcións a esta regra. A parcelación axustarase ás determinacións fixadas nos planos de ordenación. Art.9.–Definicións. A efectos destas ordenanzas, cantas veces se empreguen os termos que a continuación quedan indicados, terán o significado que taxativamente se expresa nos seguintes apartados: 1. Solar. Entenderase por solar toda parcela que atopándose no solo urbano coma consecuencia da execución do Plan Parcial de Ordenación e do Proxecto de Urbanización correspondente, cumpra ademais todas e cada unha das condicións seguintes: a) Ter sinaladas aliñacións e rasantes. b) Dispor de acceso rodado directo pola vía á cal dea fronte. c) Ter pavimentada a calzada da vía á cal dea fronte e dispor de encintado de beirarrúas. d) Dispor de abastecemento de auga, evacuación de augas e subministro de enerxía eléctrica nas condicións previstas no presente Plan Parcial de Ordenación. e) Ter cumprido co requisito de reparcelación e/ou parcelación urbanística no caso de que foran necesarios.2. Aliñación. Entenderase por aliñación aquela liña límite da parcela, que separa ésta dos espazos libres públicos.3. Liña de edificación. É aquela liña que non pode ser sobrepasada pola futura edificación, salvo nos voadizos cando éstes estean permitidos. A liña de edificación pode ser exterior e interior: a) Exterior: refírese á fachada da edificación que da fronte ós espazos libres públicos, rúa ou praza, ou ós libres privados que limitan con éstes e sexan froito dun retranqueo mínimo obrigatorio ou da disposición da edificación. b) Interior: refírese á fachada oposta á anterior.4. Parcela edificable. É a parte do solar comprendida entre a liña da edificación exterior e a liña da edificación interior.5. Retranqueo. É o ancho da franxa de terreo comprendida entre a aliñación oficial e a liña de edificación, no caso que ámbalas dúas non coincidan. Así mesmo, refírese o termo ás separacións da edificación respecto dos demais lindes da parcela edificable: retranqueos laterais, que atinxe os lindeiros laterais ou retranqueos posteriores cando se fai referencia ó linde posterior da parcela.6. Rasante. É o perfil lonxitudinal dunha vía.7. Liña de cornixa. É a liña resultante da intersección do plano de fachada co plano de cuberta.8. Altura da edificación. A altura da edificación é a dimensión vertical dun edificio. Para a súa regulación poderase utilizar unha ou ámbalas dúas unidades de medida indicadas a continuación: a) A distancia vertical en metros dende a rasante da beirarrúa á que dea fronte a edificación ata a cara inferior do forxado que forma o teito da última planta. b) Número total de plantas, nas que quedarán incluídas a planta baixa e as plantas de piso e semisoto se a houbese.9. Altura máxima da edificación. Aquela que non pode ser superada pola edificación. Establecerase en número de plantas e/ou en metros. Haberán de respectarse ambas condicións.10. Altura de pisos. Entenderase por altura de pisos a distancia entre as caras inferiores de dous forxados consecutivos.11. Altura libre de pisos. Entenderase como a distancia dende a superficie do pavimento acabado ata a superficie inferior do teito da planta correspondente.12. Superficie ocupada. É a comprendida dentro dos límites definidos pola proxección vertical sobre un plano horizontal das liñas externas de toda a construcción, incluso a subterránea e voos.13. Superficie edificada ou construída por planta. É a comprendida entre os límites exteriores da construcción da planta.14. Superficie total edificada ou construída. É a resultante da suma das superficies edificadas de tódalas planta que compoñen o edificio.15. Espazos libres interiores á parcela. Son aqueles espazos de uso privado comprendidos entre as liñas de edificación, e no seu caso, os límites da parcela.16. Quinteiro. Entenderase por quinteiro a porción de solo contendo unha agrupación de varias parcelas susceptibles de aproveitamento urbanístico, conforme ó plan e que se identifica nos planos.17. Peza habitable. Enténdese por peza habitable aquela que está dedicada a unha permanencia continuada das persoas e, polo tanto, todas as que non sexan vestíbulos, corredores, aseos, despensas, roupeiros, trasteiros, depósitos e aparcadoiros.18. Usos permitidos. Son aqueles que se consideran adecuados nas zonas que se sinalan nas presentes Ordenanzas.19. Usos prohibidos. Son aqueles que no se consenten por ser inadecuados nas zonas que se sinalan nas presentes Ordenanzas.20. Edificio exclusivo. É aquel no que todos os locais desenrolan actividades comprendidas no mesmo uso.21. Edificio exento. É aquel que se atopa illado e separado totalmente doutras construccións por espazos libres.22. Edificabilidade. Desígnase con este nome a medida da edificación permitida nunha determinada área de solo. Pode establecerse de maneira absoluta: total de metros cadrados edificados ou edificables (suma de tódalas plantas) ou de xeito relativo: en metros cadrados (suma de todas las plantas) por cada metro cadrado de superficie da zona ou área edificable de que se trate. Nas parcelas e soares a edificabilidade pode vir dada explicitamente dalgunha das maneiras antes citadas ou implicitamente, debéndose neste caso obter a edificabilidade a partir do cómputo de condicións de volume que afecten á parcela ou solar.2. NORMAS COMÚNS DA EDIFICACIÓN Art.10.–Parámetros e determinacións reguladoras. A edificación no ámbito do Plan Parcial de Ordenación adecuarase ó tipo definido nos planos de ordenación e ós parámetros definidos polos cadros de características que terán carácter de máximos. Os parámetros e determinacións reguladoras que se establecen para cada tipo son: – Aliñación – Liña de edificación exterior – Liña de edificación interior – Altura máxima e número de plantas – Superficie edificable máxima – Número máximo de vivendas Art.11.–Condicións xerais de uso.1. Son as condicións que regulan as diferentes utilizacións dos terreos e edificacións segundo a actividade que neles se desenrole.2. Os usos divídense en permitidos e prohibidos segundo a súa adecuación a cada sector do solo e os fins da ordenación e a compatibilidade dos usos entre sí. 3. As compatibilidades de uso establécense en cada ordenanza debéndose cumprir en todo caso as Normas xerais e condicións de uso do Plan Xeral de Ordenación Urbana de Santiago de Compostela. Art.12.–Aliñacións e liñas de edificación.1. As aliñacións exteriores de quinteiro son as definidas nos planos de ordenación e serán obrigatorias.2. As liñas de edificación son as definidas nos planos de ordenación para o contacto da edificación co espazo libre da parcela. Art.13.–Superficie edificable. A superficie edificable para o conxunto do edificio será a suma das superficies edificables de tódalas plantas que compoñen o edificio. Art.14.–Cómputo da edificabilidade. Computará edificabilidade toda superficie construída sobre rasante que estea cuberta e teña unha altura libre superior a 1,50 m, sempre e cando non estea destinada a un uso complementario ó de vivenda: garaxe, trasteiro, cuarto de instalacións na planta baixo rasante; prohíbese taxativamente o uso da planta baixo rasante con destino a vivenda. Art.15.–Alturas reguladoras.1. Nas plantas baixa e primeira da edificación residencial, a altura de piso entre eixes de forxados terá coma mínimo 2,80 m, de xeito que se obteña unha altura de piso entre forxados consecutivos maior ou igual ca 2,50 m.2. Na planta baixo rasante, a altura libre de piso mínima será de 2,25 m.3. As alturas das distintas plantas da edificación residencial, adaptaranse para conseguir no posible unha única altura de cornixa por fronte de quinteiro; cando esto non sexa posible, producirase o escalonamento deste fronte de tal xeito que cada salto ou escalón que se produza na liña de cornixa non sexa maior de 1,00 m. Nos planos de ordenación establécense debuxos de alzado lonxitudinal e sección que son indicativos da imaxe que se pretende e dan pautas para formalizar os escalonamentos que se poidan producir por adaptación á topografía do ámbito.4. Na edificación destinada a uso terciario e/ou a uso dotacional autorízanse maiores alturas nas plantas, sen sobrepasar en ningún dos casos posibles a altura máxima establecida na ordenanza específica contida neste Plan Parcial de Ordenación. Art.16.–Plantas baixo rasante. Dadas as características naturais do terreo, permítense plantas baixo rasante, co uso de garaxe-aparcamento, almacéns e cuarto de instalacións. Art.17.–Voos. Autorízanse nas condicións definidas polas ordenanzas deste Plan Parcial de Ordenación -Normas Particulares da Edificación- corpos voados que sobresaian da liña da edificación 0,60 m como máximo. Art.18.–Construccións por enriba da altura máxima. Sobre a altura máxima soamente estará permitida a realización da cuberta. Non se autorizará ningunha outra clase de construcción ou utilización distinta das expresadas con anterioridade, salvo que as ordenanzas así o manifesten. O faldón da cuberta será único e continuo no seu desenrolo e pendente, resolvéndose a unha soa auga. A súa pendente máxima será de 5.º. Por enriba da cuberta non se permiten outras instalacións que chemineas, conductos de ventilación e antenas. Art.19.–Outros parámetros. O resto dos parámetros non definidos nestas Normas Comúns de Edificación axustaranse ó disposto nas vixentes Ordenanzas Municipais (PXOU Santiago de Compostela). O número de vivendas que se indica no cadro resumo de características do Plan Parcial de Ordenación, 56 vivendas, ten o carácter de máximo permitido. En calquera caso, a edificabilidade asignada non poderá superar 0,30 m 2 por cada m 2 de solo do sector.3. NORMAS PARTICULARES DA EDIFICACIÓN Art.20.–Ordenanza de edificación unifamiliar EU.1. Definición e ámbito. Comprende esta ordenanza o conxunto das zonas de vivenda unifamiliar delimitadas nos planos de ordenación como M1, M2, M3, M4, M5, M6 e M7.2. Sistema de ordenación. Fíxase un sistema de ordenación por vivenda unifamiliar formando ringleira. Excepcionalmente, nas mazás M1 e M7, na zona de contacto no primeiro dos casos coa rúela das Salvadas no segundo na zona de cruce das dúas vías propostas (vía lonxitudinal inferior e vía lonxitudinal superior), disponse un par de vivendas pareadas.3. Parámetros e condicións da edificación. * Aliñacións. As aliñacións da edificación serán as marcadas nos planos de ordenación. A edificación ocupará a porción de parcela delimitada polas liñas de edificación nos planos de ordenación. Nas plantas baixa e primeira, destinadas ó uso de vivenda, a liña da edificación será a fixada nos planos de ordenación, respectándose cando así se indique nos planos de ordenación, un retranqueo de dimensión tres (3,00) metros sobre a aliñación xeral do quinteiro respecto da vía pública. * Planta baixa de asento da edificación residencial. A efectos desta ordenanza, considerarase como planta baixa de asento aquela que corresponde co nivel de asento das vivendas con respecto da vía publica de acceso. Nos planos de ordenación grafíanse as superficies edificables correspondentes ás plantas baixas de asento en tódolos quinteiros. * Ocupación da parcela. Nos planos de ordenación queda definida a ocupación máxima en planta da edificación para cada unha das vivendas proxectadas. En todo caso, deberanse respectar os recuamentos establecidos nos planos de ordenación, así como a posición da edificación no interior de cada unha das parcelas. * Dimensión das parcelas. A largura e profundidade das parcelas axustarase ás determinacións dos planos de ordenación. * Apertura de ocos nas fachadas laterais das vivendas. Definimos a fachada lateral como aquel fronte da vivenda disposta en sentido perpendicular á aliñación definida nos planos de ordenación, a cal se corresponde co frente á vía pública ou espazo libre. – Vivendas con fachada lateral correspondente a unha liña de edificación exterior. Poderanse abrir ocos nas fachadas laterais que asomen a vías e espazos públicos, pasos libres, cando a largura destes sexa igual ou maior a 3 m. – Vivendas con fachada lateral correspondente a unha liña de edificación interior. Poderanse abrir ocos nas fachadas laterais que configuren unha aliñación interior cando a distancia dende calquera punto desta fachada ata o lindeiro correspondente, medida en sentido perpendicular a éste, sexa igual ou maior a 3 m. * Uso de garaxe-aparcadoiro vinculado á edificación residencial. – Número de prazas de aparcadoiro por vivenda: disporase de dúas prazas de aparcadoiro para cada unha das vivendas proxectadas. – Garaxe-aparcadoiro con acceso común. Nos planos de ordenación quedan reflectidos os quinteiros nos que a dotación de prazas de aparcadoiro se resolve dende un acceso común ó conxunto de vivendas do quinteiro. Estes garaxes-aparcadoiros dispóñense soterrados, con ese acceso común comunicado directamente co viario público; están constituídos por unha vía de circulación que permite a distribución das prazas de aparcadoiro, a razón de dúas prazas por vivenda, que se dispón na proxección xeométrica de cada unha das parcelas sobre o soto previsto. – Garaxe-aparcadoiro individual. Nas vivendas pareadas dos quinteiros M1 e M7, o aparcadoiro resólvese de xeito individualizado, tal e como se reflicte no plano de ordenación correspondente. – As plantas soterradas destinadas a garaxe non computará edificabilidade conforme ó disposto no artigo 46 punto 6. a) da LOUG. * Alturas de edificación. – A altura interior mínima libre das plantas de soto será a definida na normativa xeral vixente, e como mínimo de dous con vintecinco (2,25) metros. – As edificacións cualificadas coa presente ordenanza deberán cumprir as seguintes condicións de xeito simultáneo: ● A altura máxima dende a cara superior do forxado ou soleira da planta baixa, ata cara inferior do forxado de planta primeira, será de seis (6,00) metros, equivalentes a baixo e unha planta, considerando a planta baixa como aquela que está en contacto directo co espazo exterior, sexa éste público ou privado. ● En calquera das fachadas correspondentes tanto ás aliñacións exteriores como ás interiores, a altura máxima dende a rasante do terreo circundante (beirarrúa, ou patio/xardín de parcela) ata o remate da edificación será de 8,00 m. * Alturas xerais dos quinteiros. Permítense os escalonamentos da edificación, sempre que respecte o ritmo e a imaxe establecida nos planos de ordenación. Os escalonamentos na edificación permitiranse nas condicións alí fixadas, de modo que non se produza entre ás unidades residenciais unha variación superior a un metro (1,00 m), medidos sobre a unidade inferior, ó efecto de adaptarse á topografía do lugar. * Fronte de parcela. – Quinteiros M2, M3, M4, M5, M6, as parcelas terán unha fronte de sete (7,00) metros, co fondo fixado nos planos de ordenación. – Quinteiros M1, M7. Quinteiros destinados a vivenda protexida. As parcelas terán unha fronte de 6,00 m, co fondo determinado nos planos de ordenación. Constitúen unha excepción as vivendas pareadas que rematan cada un dámbolos dous quinteiros, de forma poligonal, cuxas dimensións son as deteterminadas nos planos de ordenación.4. Usos. Permítese a vivenda familiar e, como uso complementario, o de garaxe-aparcamento na categoría e grado correspondente conforme á regulación de usos definida polo PXOU e polo presente Plan Parcial de Ordenación.5. Condicións complementarias. a) Mazás M1, M2, M3, M4, M5 e M6. – Autorízanse na planta primeira corpos voados cerrados, non podendo en ningún caso sobrepasar, no sentido perpendicular á liña de fachada, sesenta (60) centímetros. Ditos corpos voados poderán alcanzar, como máximo, unha dimensión en sentido paralelo á liña de edificación do 60% da mesma en cada unha das parcelas, sendo obrigatoria unha separación da parcela colindante de sesenta (60) centímetros como mínimo. – Non se permitirá o aproveitamento baixo cuberta. A tales efectos, a cuberta estará inscrita nunha liña de pendente máxima de 5.º. b) Mazá M7. – Non se autorizan corpos voados de ningún tipo. – Non se permitirá o aproveitamento baixo cuberta. A tales efectos, a cuberta estará inscrita nunha liña de pendente máxima de 5.º. Art.21.–Ordenanza de edificación terciaria.1. Definición e ámbito. Comprende esta ordenanza o ámbito de servicio terciario destinado a subministrar mercancías ó público mediante a venta ó por menor, venta de comidas e bebidas para consumo no local ou prestación de servicios, así como actividades terciarias que se dirixen como función principal á prestación de servicios administrativos, de xestión, información, financeiros ou profesionais.2. Sistema de ordenación. A edificación ocupará a parcela formalizando os espazos públicos colindantes, integrándose especialmente coas unidades de vivenda familiar en hilera.3. Parámetros e condicións da edificación. A edificación ocupará a superficie delimitada ós efectos nos planos de ordenación, cunha altura máxima de baixo e una planta, a que lle corresponde unha dimensión máxima de sete (7,00) metros, medidos dende a rasante da vía pública. No caso do uso de oficinas en edificio non exclusivo, será obrigatorio dispor unha praza de aparcamento por cada 100 m 2 construídos destinados a este uso. Se o edificio ten o uso de oficinas como exclusivo, deberase dispor unha praza de aparcamento por cada 50 m 2 construídos.4. Usos. Permítense os seguintes tipos de usos, conforme ó regulado no PXOU: – Comercial – Oficinas E como uso complementario o de garaxe-aparcamento na categoría 2ª, grado 2.º, e todo elo conforme coa regulación de usos definida polo PXOU e polo presente Plan Parcial de Ordenación.5. Condicións complementarias. Non se permitirá o aproveitamento baixo cuberta. A cuberta será plana, adoptando as pendentes mínimas para a evacuación das augas de chuvia correspondentes. Art.22.–Ordenanza de zonas de equipamentos comunitarios públicos.1. Definición e ámbito. Comprende aquelas dotacións públicas ás que lles corresponden os ámbitos definidos nos planos de ordenación a estes efectos, e que se reservan para equipamentos públicos, destinados a prestación de servicios sanitarios, asistenciais, educativos, culturais, deportivos ou outros que sexan necesarios.2. Sistema de ordenación. A edificación situarase na parcela de tal xeito que colabore a definición dos espazos urbanos, entendéndose como tal o borde da vía lonxitudinal superior proposta, e integrando o muro singular existente –de pedra–, no caso do sistema de dotación local.3. Parámetros e condicións da edificación. A edificabilidade dispoñible será a establecida polas administracións competentes en cada materia para os equipamentos tipo. Establécense, nembargantes, as seguintes condicións: – Altura máxima: baixo e unha planta – Aliñación: a liña de edificación do equipamento público situarase conformando a fachada a vía pública proposta neste Plan Parcial de Ordenación.4. Usos. Permítense os seguintes usos públicos, de acordo co tipo de equipamento que prevé o PXOU en cada caso: – Sanitario – Asistencial – Educativo – Socio-cultural – Deportivo – Administración pública – E outros que sexan necesarios. Os usos permitidos haberán de resolver dentro da súa parcela a dotación de prazas de aparcamento necesarias. Art.23.–Ordenanza de zonas verdes e espazos libres públicos.1. A súa delimitación será a definida no plano de ordenación.2. Nestas zonas non se permitirá ningún tipo de edificación permanente salvo a necesaria para o seu mantemento (invernadoiros, almacén de útiles de xardinería), xustificando previamente a necesidade da súa instalación na propia zona verde ou libre de uso público. Poderá autorizarse a instalación permanente de elementos complementarios ó uso das zonas verdes (escenarios de teatro ó aire libre, zonas deportivas descubertas, marquesiñas e pérgolas.). Así mesmo, poderá autorizarse a ubicación do amoblamento necesario (bancos, papeleiras, fontes de auga potable, xogos de nenos, etc.). Con carácter temporal en tanto non se execute a canalización xeral de gas, tolerarase a implantación de instalacións técnicas cunha ocupación que non poderá sobrepasar os 350 m 2 e garanta a súa integración paisaxística.3. Os cerramentos cando sexan necesarios non superarán a altura de 0,50 m, con materiais opacos podendo rebasar o devandito límite con elementos diáfanos ou elementos vexetais.4. As zonas verdes e espazos libres de uso público poderán acondicionarse con sendas peonís, camiños, escaleiras e acondicionamento vexetal, mantendo en calquera caso as características naturais do ámbito. Igualmente, disporanse elementos que eliminen barreiras arquitectónicas. Art.24.–Sistema viario e áreas de aparcadoiro.1. Aplícase esta regulación á rede viaria pública (rodada e peonil) e ás áreas de aparcadoiro público definidas nos planos de ordenación do Plan Parcial de Ordenación.2. Ó sistema de viario peonil incorporaranse os accesos ós equipamentos que se deriven da súa ordenación pormenorizada.3. Os usos permitidos serán os propios da circulación e estacionamento de vehículos ou peóns.4. Nas áreas de aparcadoiro garantirase a reserva de prazas adaptadas segundo as determinacións da Base 1.3 Aparcamentos, do Decreto 35/2000, do 28 de xaneiro, na que se establece que ata 200 prazas de capacidade total de aparcamento, reservarase unha praza adaptada por cada corenta prazas ou fracción.5. As superficies de estacionamento terán o tratamento superficial e arborado que se establece nas condicións de pavimentación da rede viaria das normas de urbanización que se desenvolverá con posterioridade.6. A disposición de arborado establecerase no proxecto de urbanización, que igualmente poderá propor unha diferente distribución do aparcamento, así coma axustar os tratamentos superficiais propostos, en concordancia coas áreas peonís e rodadas contiguas.7. Os sobrantes que resulten da organización funcional das prazas de aparcadoiro, recibirán o tratamento propio das zonas peonís próximas.8. En calquera caso, estarase o disposto na Lei 8/1997 de Accesibilidade e supresión de barreiras arquitectónicas na Comunidade Autónoma de Galicia e no Decreto 35/2000 do 28 de xaneiro, polo que se aproba o Regulamento de desenvolvemento e execución da Lei mencionada.9. As zonas de viario público que dan acceso ós garaxes de uso privado e/ou colectivo (aparcadoiros dos quinteiros residenciais e edificio destinado a uso terciario) pavimentaranse cun acabado axeitado para a circulación mixta: rodada e peonil. Este pavimento farase en continuidade co da beirarrúa ou espazo libre, no que atinxe a mateirais, cores e calidades, tendo en conta as determinacións da lexislación vixente en materia de accesiblidade nos espazos públicos. O conxunto dos paramentos que envolvan estes espazos, sexan verticais ou horizontais, terán un tratamento acorde coa súa condición de espazo público libre. Nos paramentos verticais só se permite a apertura das portas de acceso ós aparcadoiros, as cales se pecharán con materiais axeitados á condición pública deses espazos cos que limitan. En tódolos casos, o deseño final, materiais, textura e acabado destes ámbito deberán ser autorizados expresamente polos servizos técnicos municipais como condición indispensable poder obter as licenzas de edificación, de primeira ocupación e uso, e outras que sexan pertinentes. Estes espazos teñen a consideración de públicos e serán tratados e acabados do mesmo xeito que os restantes espazos públicos do ámbito.4. NORMAS REGULADORAS DE USO Art.25.–Definición e clasificación. Defínense como usos autorizados os tolerados no ámbito do Plan Parcial de Ordenación, de conformidade co establecido nas Normas Particulares da Edificación. A clasificación realizouse en función das definicións que seguen, concordantes co disposto no Plan Xeral de Ordenación Urbana. A súa regulación será a establecida no PXOU. – Vivenda. Cando a residencia se destina ó aloxamento de unidades familiares ou asimilables. – Comercial. Comprende o servicio terciario destinado a subministrar mercadorías ó público mediante a venta ó pormenor, venta de comidas e bebidas para consumo no local ou prestación de servicios persoais. – Oficinas. Comprende as actividades terciarias que se dirixen como función principal á prestación de servicios administrativos, de xestión, información, financeiros ou profesionais. – Garaxe-aparcamento e servicios do automóbil. É o correspondente á garda e estacionamento habitual de vehículos, así como ó seu mantemento e entretemento. – Docente. Comprende o uso dotacional correspondente ás actividades formativas, de ensinanza e investigación con elas relacionadas. – Sanitario. Corresponde ás actividades de prestación de asistencia médica e servicios hospitalarios. – Asistencial. Corresponde a aquelas actividades de tipo social de servicio a grupos que demandan unha atención diferenciada (clubes de anciáns, educación de minusválidos, asilos, garderías, etc.). – Socio-cultural. Corresponde ás actividades culturais asociativas e de relación social que impliquen locais permanentes (casas de cultura, museos, bibliotecas, etc.). – Deportivo. Refírese ás actividades relacionadas coa práctica da cultura física e o deporte. – Administración pública. Comprende as dotacións terciarias destinadas ó exercicio da administración pública, ó desenrolo das funcións públicas institucionais e á prestación de servicios públicos.5. NORMAS DE URBANIZACIÓN Art.26.–Obrigatoriedade. Para a execución do Plan Parcial de Ordenación, redactarase un proxecto de urbanización que desenvolve as súas determinacións de acordo coas presentes normas. Art.27.–Obxecto, alcance e características xerais dos proxectos de urbanización.1. O proxecto de urbanización é un proxecto de obras que ten por finalidade executa-los servicios e as dotacións establecidas no planeamento. Debe de conter a definición técnica precisa para a realización da totalidade das obras de acondicionamento urbanístico do solo, dunha fase completa das previstas para a execución do determinado polo Plan Parcial de Ordenación.2. O proxecto de urbanización non poderá modificar as previsións do planeamento que desenvolve –sen prexuízo de que poidan efectuarse adaptacións esixidas pola execución material das obras–, ni, en ningún suposto, conter determinacións sobre ordenación e réxime do solo ou da edificación.3. A efectos do alcance do proxecto, as obras de urbanización desglósanse nos seguintes grupos: a) Apertura e reforma de viario, aparcamento en superficie e espazos libres. b) Pavimentación do viario. c) Xardinería e acondicionamento dos espazos libres. d) Redes de distribución de auga, electricidade, gas e telecomunicacións. e) Redes de evacuación de augas residuais e pluviais. f) Alumado público. g) Outros.4. O proxecto de urbanización deberá resolver, nas condicións previstas no Plan Parcial de Ordenación, o enlace dos servicios urbanísticos no ámbito cos xerais do entorno ós que se conectan, para o cal verificará que éstes teñan a suficiente dotación ou capacidade, para absorbe-los aumentos cos que houberan de verse afectados polas obras proxectadas. Art.28.–Contido do proxecto de urbanización.1. O proxecto de urbanización estará constituído polos documentos sinalados no art.110.3 da LOUG co detalle e complementos que requira a completa definición executiva das obras comprendidas. En todo caso incluirá, ademais, os documentos seguintes: a) Plano a escala mínima 1/1.000 no que se fixen claramente os límites do Plan Parcial de Ordenación, a situación das obras, os límites dos espazos viais, os parques e xardíns de uso público, e os espazos abertos e libres de uso público, as construccións, plantacións ou instalacións que por ser incompatibles co Plan haxan de derribarse, talarse ou trasladarse, as parcelas para uso específico de equipamentos de servicios públicos ou de interese social e as previstas para a edificación privada. b) Plan de obras detallado, no que se fixe tanto o prazo final como os parciais das distintas fases, se as houbera.2. Cada grupo de obra dos definidos no apartado 3 do art.27, constituirá un capítulo independente con toda a documentación específica correspondente, sen prexuízo da súa refundición unitaria na memoria principal, no plan de obras e no presuposto xeral.3. O proxecto estará redactado de modo que permita a técnicos distintos ós autores a dirección e execución das obras, as cales formarán un conxunto terminado, de modo que o seu funcionamento sexa completo.4. Cada proxecto deberá ir datado e firmado polo facultativo competente, sobre o que recaerá a responsabilidade do proxecto e a súa adecuación ó planeamento antecedente. Art.29. Aprobación do proxecto de urbanización. Ó proxecto de urbanización tramitarase e aprobarase conforme ás normas establecidas no art.110.4 da LOUG. Art.30.–Condicións da urbanización. A. CONDICIÓNS DA REDE VIARIA. – Pavimentación.1. Para calcular a pavimentación das calzadas nas vías rodadas, tanto no que se refire ó espesor das capas de firme necesario como ó material a empregar na capa de rodadura, terase en conta o carácter e o tráfico das mesmas.2. Nas zonas de estacionamento non se aconsella o emprego de pavimentos asfálticos. As xuntas dos pavimentos que se prevexan nestas zonas disporanse convenientemente para orientar o mellor aparcamento.3. Os materiais de pavimentación elixiranse de acordo cun código funcional que distinga a categoría do espazo, circulación, peonil, estancia de persoas e de vehículos, uso conxunto de persoas e de vehículos, etc.4. O solo de prazas e beirarrúas resolverase con materiais que non dificulten a circulación das persoas e de vehículos de man.5. As tapas de arquetas, rexistros, etc. orientaranse tendo en conta as xuntas dos elementos do pavimento e nivelaranse co seu plano de tal forma que no resalten sobre o mesmo.6. As diferencias de nivel entre os distintos pavimentos resolverase con bordos ou outros elementos de separación que definan claramente os seus perímetros, sen prexuízo da eliminación de barreiras arquitectónicas.7. Os pasos de carruaxes e de emerxencia nunca deformarán o perfil lonxitudinal das beirarrúas, nas que soamente se porán de manifesto pola diferencia de materiais e polo rebaixe do bordo.8. Si se deberan instalar, nas beirarrúas, enreixados de ventilación das redes ou outros elementos subterráneos, deseñaranse de modo que non supoñan risco de caída por enganche dos tacóns do calzado.9. A pendente mínima será do 0,80%. Admitiranse excepcionalmente pendentes menores sempre que o proxecto resolva adecuadamente a drenaxe da plataforma, utilizando rigolas, ampliando a frecuencia de sumidoiros, etc.10. Cando existan desniveis na proximidade inmediata das vías, estes desniveis trataranse colocando muros de contención nos lugares necesarios. – Axardinamento.1. As beirarrúas acompañaranse preferentemente de aliñacións de árbores.2. Os sistemas de rego por circulación superficial non ofrecerán solucións de continuidade co pavimento. Si os alcorques e regueiras son profundos e entrañan perigo para os viandantes contarán coas correspondentes proteccións.3. Os espazos libres deberán ser ordenados na súa totalidade, evitando superficies residuais sen tratamento algún.4. Prohíbese a plantación arbórea sobre a vertical de calquera infraestructura. – Mobiliario.1. Os quioscos, casetas, postos e terrazas, situadas nas beirarrúas non poderán obstaculizar o paso das persoas, interferir perspectivas de interese, a visibilidade do viario ou da sinalización, debéndose estar ó disposto na Lei 8/1997 de Accesibilidade e Supresión de Barreiras na Comunidade Autónoma de Galicia e no Decreto 35/2000 do 28 de xaneiro, polo que se aproba o Regulamento de desenvolvemento e execución da Lei mencionada.2. Todos os bancos que se fixen ó solo, construiranse con materiais duradeiros que non necesiten conservación. B. CONDICIÓNS DO ABASTECEMENTO DE AUGA. – Rede de abastecemento de auga potable.1. Para o dimensionado da rede haberá de preverse un consumo medio de trescentos (300) litros por habitante e día. Esta dotación enténdese globalmente; é dicir, incluíndo perdas na rede, rego de víais e zonas verdes. Para a transformación de usos en habitante-equivalente utilizaranse os coeficientes previstos en NTE-IFA/ MOPU-76.2. En todo caso, estarase ás condiciones técnicas que prescriban os provedores do servicio.3. Os testeiros dos ramais contarán con dispositivo de desaugadoiro á rede de saneamento.4. O diámetro mínimo das tuberías de nova implantación na rede, ou das de substitución das existentes, será de 110 mm.5. O proxecto de abastecemento deberá incluír unha xustificación hidráulica da solución adoptada.6. A velocidade da auga nas tuberías principais deberá estar comprendida, salvo xustificación razoada en contra, entre 0,50 e 1,80 m/s.7. As tuberías deberán situarse a un nivel superior ó das alcantarillas circundantes.8. Os tubos, válvulas e pezas especiais disporanse co timbraxe suficiente para garanti-la estanquidade e durabilidade da rede. A presión normalizada de proba en fábrica non será inferior, en ningún caso, á 10 atmosferas. Os materiais cumprirán as condiciones requiridas no Prego de Condicións Técnicas Xerais para tuberías de abastecemento de auga (MOPU 1974). 9. Todas as acometidas disporán de chave de paso rexistrable na vía pública.10. O trazado e características da rede seguirá as indicacións da compañía subministradora, encargada de realizar a rede de abastecemento, e terase en conta o preceptivo informe emitido por ela para o cal e trazado definitivo da rede. – Rede de rego e hidrantes.1. Estableceranse en zonas de parque, espazos libres, rúas, etcétera, as instalacións suficientes para un consumo mínimo diario de vinte (20) metros cúbicos por hectárea. As bocas de rego serán dos mesmos materiais e modelos adoptados polo Concello, conectadas a redes independentes derivadas da rede xeral, coas súas correspondentes chaves de paso. A distancia entre as bocas de rego xustificarase con arreglo á presión da rede de tal forma que os radios de acción se superpoñan no necesario para non deixar ningún espazo sen cubrir.2. A protección contra incendios resolverase mediante hidrantes do tipo e o calibre habitualmente empregados polos servicios técnicos municipais. Os hidrantes situaranse ás distancias sinaladas pola normativa vixente.3. Os materiais empregados na rede de rego e hidrantes cumprirá as condicións do apartado 8 do punto anterior (Rede de abastecemento de auga potable). 4. En todos os casos, o diámetro da toma será, como máximo, a metade do diámetro da tubería de que deriva.5. O trazado e características da rede seguirá as indicacións da compañía subministradora, encargada de realizar a rede de abastecemento, e terase en conta o preceptivo informe emitido por ela para o cal e trazado definitivo da rede. C. CONDICIÓNS DO SANEAMENTO. – Rede de saneamento.1. O saneamento realizarase polo sistema separativo, tal e como se establece en planos de ordenación.2. As seccións mínimas do alcantarillado serán de trinta (30,00) centímetros de diámetro e as velocidades máximas de tres (3,00) metros por segundo, cando os conductos sexan de cemento centrifugado ou vibrado. Poderán aumentarse a valores maiores adoptando tubería de gres, fibrocemento, plásticos ou equivalentes pola dureza do seu revestimento, nos casos en que esto sexa preciso.3. As pendentes mínimas nos ramais iniciais serán do un por cento (1%), e nos demais determinaranse de acordo cos caudais para que as velocidades mínimas non descendan de cero con cincuenta (0,50) metros por segundo. Se fosen inferiores, instalaranse, na cabeceira dos ramais, cámaras de descarga automática de auga limpa. A capacidade destas será de cero con cincuenta (0,50) metros cúbicos para as alcantarillas de trinta (30,00) centímetros e de un (1,00) metro cúbico como mínimo para as restantes.4. Para o cálculo do alcantarillado adoptaranse como caudais de augas negras o medio e o máximo previstos para o abastecemento de auga, afectados ou non por un coeficiente reductor, o cal non poderá ser inferior ó 85%. Para os caudais de augas de chuvia calcularanse, a partir de datos pluviométricos oficiais, os caudais máximos procedentes de chuvias, con probabilidade de repetición cada cinco anos.5. As conduccións serán subterráneas, seguindo o trazado da rede viaria ou espazos libres públicos. Salvo imposibilidade técnica o recubrimento mínimo da tubería de pluviais, medido dende a súa xeneratriz superior, será de 1,25 m, e na de residuais de 1,00 metros para zonas non rodadas e de 1,50 m para zonas rodadas, debendo situarse en todo caso a nivel inferior ás conduccións de abastecemento de auga circundante, e nunca a menos de 0,30 m de distancia.6. Disporanse pozos de rexistro cada 50,00 m, así como en tódolos cambios de aliñación e rasante e nas cabeceiras.7. Poderán utilizarse calquera dos materiais prescritos no Prego de Prescricións Técnicas Xerais para tuberías de saneamento de poboacións (MOPU/86), coas condicións alí sinaladas.8. As xuntas deberán ser estancas. Utilizarase preferentemente a solución elástica mediante xunta de goma. Prohíbese a utilización de unións ríxidas de corchete, salvo que se xustifique mediante un tratamento adecuado a impermeabilidade das mesmas. Os pozos, arquetas e sumidoiros deberán ser estancos, debendo tratarse adecuadamente as superficies que estean en contacto coa auga.9. A conexión ó saneamento das acometidas domiciliarias e desaugadoiros de sumidoiros producirase en pozos de rexistro.10. Tratamento das augas pluviais. Deberase estudar a reutilización das augas pluviais para rega, depósito para incendios, etc., establecendo corredores ou beirrarúas drenantes que faciliten a filtración e reduzan a posterior escorrenta directa. D. CONDICIÓNS DO ABASTECEMENTO DE ENERXÍA ELÉCTRICA. – Redes de distribución.1. Serán subterráneas.2. A rede de servicio do alumado público será independente da rede xeral de subministro eléctrico.3. O cálculo das demandas de potencia en baixa tensión efectuarase de acordo cos grados de electrificación establecidos no Regulamento Electrotécnico de Baixa Tensión ou disposición que o substitúa, e, no seu defecto, por previsións debidamente xustificadas en función do tipo de usuario a que se destina.4. Tódalas instalacións satisfarán o determinado nos regulamentos electrotécnicos e normas vixentes, así como a normativa da compañía suministradora, sempre que ésta non se opoña ó aquí establecido. – Alumado.1. A relación entre a separación e altura dos focos non deberá ser superior a catro con cincuenta (4,50), salvo nos casos en que a brillantez dos focos estea delimitada e se xustifique adecuadamente.2. Nas interseccións de vías continuarase o maior nivel de iluminación nos primeiros vintecinco (25) metros da rúa de menor nivel, medidos dende a intersección das beirarrúas. Nos cruces de rúas, os focos deberán dispoñerse despois do cruce no sentido de marcha dos vehículos; nas curvas pronunciadas, deberán dispoñerse a menor distancia da normal e na parte exterior á curva.3. Na súa redacción deberán cumprirse os regulamentos nacionais, en particular as Instruccións para Alumado Urbano do MOPU -Normas MV 1965- e o Regulamento Electrotécnico de Baixa Tensión vixente, así como as normas e criterios que fixe o Concello. Reflexaranse cantos cálculos e razoamentos se precisen para xustifica-la instalación de alumado adoptada e xustificaráse a súa economía de funcionamento e conservación.4. As tapas de conexións e mecanismos dos soportes, que se atoparán fora do alcance dos nenos, terán un mecanismo de cerre controlable. Os puntos de luz estarán protexidos por materiais irrompibles e os postes serán de materiais inoxidables.5. A iluminación ambiental das áreas con arborado realizarase de modo que sexa compatible con este. En consecuencia, os puntos de luz non poderán ter una altura superior a catro con cincuenta (4,50) metros.6. Nas vías arboradas os puntos de luz alternaranse coas árbores. E. CONDICIÓNS DA REDE DE TELECOMUNICACIÓNS.1. A rede de telecomunicacións satisfará o determinado na Lei 11/1998 do 24 de abril, Xeral de Telecomunicacións. O deseño, cálculo e execución da devandita rede realizarase conforme ós condicionantes que establezan as disposicións legais vixentes que desenvolvan a mencionada Lei.2. Esta rede, así como os distintos tipos de arquetas, deberán ser subterráneas. En todo caso, os armarios de control que resultasen ser necesarios quedarán integrados na edificación, evitándose interferencias ambientais.3. Para o deseño e cálculo das redes de telecomunicacións do sector teranse en conta os informes emitidos polas compañías subministradoras en especial o da compañia R CABLE Y TELECOMUNICACIONES DE GALICIA S. A. Estes informes foron remitidos nas seguintes datas: – R CABLE Y TELECOMUNICACIONES DE GALICIA S. A. 14 de xaneiro de 2010. – Telefonica 28 de xanerio de 2010. F. REDE DE GAS.1. O deseño da rede de gas e das instalacións complementarias, así como o cálculo, condicións dos materiais, probas, ensaios, condicións de control e mantemento deberanse realizar de acordo co establecido no Regulamento de Redes e Acometidas de Combustibles Gaseosos (O. M. 18.11.1974) e das súas Instruccións Complementarias vixentes. A rede que se execute terá as características esixibles para o abastecemento a través de ela de gas natural.2. As conduccións serán subterráneas, así como as instalacións complementarias.3. Preferiblemente, o material dos conductos será o polietileno e o seu sistema de unión ó de soldadura por fusión.4. As zanxas terán unha base firme, continua e exenta de materiais que poidan dana-la conducción. A súa profundidade será como mínimo de 0,60 m medidos dende a rasante do terreo.5. As unións serán estancas e manterán o nivel de calidade do resto da canalización, cumprindo, en todo caso, as especificacións das Normas UNE que correspondan ó material utilizado.6. A separación da conducción con outras instalacións será como mínimo de 0,20 m en cruces e 0,40 m en paralelo para a Media Presión A; para a Media Presión B e Baixa Presión será como mínimo de 0,10 m en cruces e 0,20 m en paralelo.7. O deseño da rede de gas terá en conta as condicións establecidas polas compañías subministradoras, en canto atinxe ás características do gas subministrado e as acometidas. Deberase ter en conta os dous informes emitidos pola compañía gasGalicia e comunicados ó Concello con datas de 4 e 18 de xaneiro de 2010 respectivamente. G. ACONDICIONAMENTO DE ESPAZOS LIBRES E ZONAS VERDES.1. O proxecto de urbanización correspondente ás áreas libres e zonas verdes xustificará o sistema de rego escollido, a rede de alumado que incorpore, e os elementos do mobiliario urbano, incluíndo un estudio dos custes de mantemento e conservación. Porase especial atención no mantemento no seu estado natural dos bordes do río Sarela, establecendo unha intervención branda.2. Deberaáre prever a dotación de fontes de beber, xogos infantís, bancos, etc.3. Os alcorques terán unha dimensión proporcional ó porte do arborado, e en todo caso superior a oitenta (80) centímetros de diámetro.4. O solo dos paseos, camiños e sendeiros resolverase con seccións transversais bombeadas cunha pendente máxima do dous por cento (2%). As superficies horizontais deberán estar debidamente drenadas.5. O tronco dos plantóns das árbores de porte grande terán unha circunferencia de vintedous a vintecatro (22-24) centímetros medida a un (1,00) metro de altura dende o arranque das raíces; as árbores de porte mediano terán de vinte a vintedous (20-22) centímetros e as de porte pequeno terán de dezaoito a vinte (18-20) centímetros, como mínimo en calquera dos casos.6. Tódolos plantóns deberán conservar a guía principal e ter o tronco recto.7. As árbores de aliñacións plantaranse con titores, proteccións mecánicas, proteccións contra cans e ventos, para asegurar o seu enraizamento e protexer o seu crecemento nos primeiros años.8. A plantación do arborado das zonas verdes efectuarase na primeira etapa de urbanización do polígono, procurando en calquera caso a integración e completamento do arborado existente.6. CONDICIÓNS TÉCNICAS DAS OBRAS EN RELACIÓN COAS VÍAS E SERVICIOS PÚBLICOS Art.31.–Danos ás vías públicas ou servicios municipais. Todo propietario que execute unha obra, de calquera natureza, será responsable ante o Concello dos danos que coa súa execución poida ocasionar nas vías públicas ou servicios municipais. Art.32. Obras que afecten a servicios públicos. Se as obras que se executan afectan a servicios de carácter xeral ou público, os propietarios comunicarano por escrito ás empresas correspondentes ou entidades administrativas, con oito días de antelación ó comezo das mesmas; neste prazo ditas empresas ou entidades deberán toma-las medidas oportunas en evitación de danos propios ou a terceiros, do que serán responsables dende a finalización do prazo anteriormente mencionado. Art.33. Acopio de escombros e materiais. Os escombros e acopios de materiais, non poderán amontoarse na vía pública, nin apoiados nos valos ou muros de cerre. Art.34. Andamios e material auxiliar. Tódolos andamios auxiliares da construción, deberán executarse baixo dirección facultativa competente e dotaráselles das medidas de precaución e seguridade necesarias para evitar que os materiais e ferramentas de traballo poidan caer á vía, na que se colocarán as sinais de aviso que en cada caso sexan convintes. En toda clase de obra, así como no uso de maquinaria auxiliar da mesma, gardaranse as medidas de precaución e de seguridade no traballo esixidas polas leis estatais vixentes en cada momento sobre a materia. Art.35. Valo de obras.1. En toda obra de nova planta ou derribo e nas de reforma ou conservación que afecten ás fachadas, haberase de colocar un valo de protección de dous metros de altura, como mínimo, de materiais que ofrezan seguridade e conservación decorosa, e situada á distancia máxima de dous metros da aliñación oficial. En todo caso, deberá quedar remetida do bordo, alomenos 0,60 metros, para permitir o paso de peóns.2. Cando por circunstancias especiais non se faga aconsellable a aplicación de ditas Normas, o servicio técnico municipal correspondente fixará as características do valo, pudendo ordenar a súa desaparición total no momento en que terminen os traballos indispensables en planta baixa, continuando as obras nas plantas superiores.3. Cando as obras ou instalacións poidan supor, en sí mesmas ou na súa montaxe, un perigo para os viandantes, esixirase, durante as horas de traballo, a colocación na rúa dunha corda ou palenque cun operario que advirta do perigo. Cando as características de tránsito o aconsellen, poderá limitarse o traballo a determinadas horas.4. Nas zonas en que sexa obrigatorio o retranqueo, o valo colocarase na aliñación oficial. Non será obrigatoria cando estea construído o cerramento definitivo.5. A instalación de valos enténdese sempre con carácter provisional, en tanto dure a obra. Por elo, dende o momento no que transcorra un mes sen dar comezo ás obras, ou estean interrompidas, deberá suprimirse o valo e deixar libre a beirarrúa ó tránsito público.7. NORMAS DE COMPOSICIÓN ESTÉTICA E URBANA Art.36.–Condicións xerais. A responsabilidade do conxunto estético do Municipio corresponde ó Concello e, polo tanto, calquera clase de actuación que lle afecte deberá someterse ó seu criterio, que se acomodará ó establecido no artigo 104 da LOUG. Naqueles aspectos non contemplados nas presentes Normas, estarase ó disposto no art.112 do planeamento municipal. Art.37. Fachadas e medianeiras. Todas as fachadas terán a consideración de principais e como tales serán tratadas. As medianeiras, así como os escalonamentos producidos nos axustes da edificación á topografía, haberán de tratarse nos materiais convencionais de fachada, anque se prevexa que queden ocultas total ou parcialmente coas futuras edificacións colindantes. Art.38. Cornixas. Haberán de manter cornixas continuas naqueles tramos en que así se determina nos planos de ordenación. Nos ditos tramos, haberase de manter unha disposición uniforme para o encontro dos faldóns da cuberta coa fachada. Nos casos nós que por mor da topografía non se poida manter a liña de cornixa uniforme, estableceranse escalonamentos, de modo que non se produza entre as unidades residenciais unha variación superior a un metro (1,00 m), medidos sobre a unidade inferior, ó efecto de adaptarse á topografía do lugar. Art.39. Cubertas. As cubertas haberán de manter, tanto en composición volumétrica como en materiais, unha disposición uniforme en cada mazá, resolvéndose nunha única auga descendente á fachada da vía pública proposta. Art.40. Cerramentos. Os peches de parcela estarán constituídos por una banda opaca de 0,60 metros de altura máxima e poderán alcanzar 1,80 metros a base de telas metálicas, acompañándose con sebe vexetal. O Concello poderá elaborar criterios estéticos en canto ás características do revestimento, co criterio de harmonizar as solucións. Art.41. Tratamento da parcela. O sobrante de parcela non ocupado pola edificación deberá recibir un tratamento de xardinería. A tal efecto será obrigatorio, como requisito da documentación dos proxectos, a elaboración dun plano no que se detalle o tratamento do sobrante de parcela, incluíndo a definición do viario interior, axardinamento e arborado básico que, como mínimo, se compromete a executar. A escala mínima dese plano será de 1/250. Art.42. Consideración do entorno.1. As obras de nova edificación deberanse proxectar tomando en consideración a posición da nova edificación respecto ós elementos visuais do entorno, o impacto visual da construción proxectada sobre o medio que a rodea e o perfil da zona, a súa relación coa vía pública, e demais parámetros definidores da súa integración no medio.2. Dada a singularidade do ámbito, o Concello poderá esixi-la inclusión na documentación coa que se solicite licenza, dun estudio de visualización da paisaxe no estado actual e no estado futuro que corresponderá á implantación da construción proxectada. III. PLAN DE ETAPAS DOCUMENTO REFUNDIDO PLAN DE ETAPAS Para o desenvolvemento do Plan Parcial de Ordenación establécese unha soa etapa que corresponderá á execución dun único polígono, así como ós sistemas xerais adscritos a éste. Esta etapa estrutúrase en distintas fases, cada una das cales reponde ós prazos indicados de seguido para o cumprimento dos deberes de equidistribución, urbanización e edificación. Prazos establecidos: – Equidistribución. O Proxecto de Equidistribucion deberá aprobarse definitivamente antes do día 1 de xullo de 2011, consonte o previsto na disposicion transitoria segunda, apartado 3 da Lei 6/2008 de medidas urxentes en materia de vivenda e solo. – URBANIZACIÓN. Para a execución das obras de urbanización, establécese un prazo máximo de 3 anos, contados a partires do momento en que sexa xuridicamente posible esta execución por terse aprobado definitivamente o Proxecto de Urbanización e estar dispoñibles os terreos necearios para a súa urbanización. – EDIFICACIÓN. Os interesados haberán de solicitar licenza de edificción no prazo máximo de Dous anos a contar desde o momento en que o terreo teña a condición de soar, consonte ó previsto no artigo 16.2 da Lei 9/2002, do 30 de decembro, de ordenación urbanística e protección do medio rural de Galicia (LOUG). Ó abeiro do disposto no artigo 189.2 da LOUG, poderanse conceder prórrogas cunha duración máxima conxunta dun ano, previa petición dos interesados e por causas xustificadas. Rematado o prazo fixado para o cumprimento do deber de edificar, incluídas as eventuais prórrogas, a administración decretará a inscrición obrigatoria no Rexistro de Soares, cos efectos regulados no artigo 190 e seguintes da LOUG.